35. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 21363/1509/78 της 21 Ιουν./10 Ιουλ. 1978 (ΦΕΚ Β΄  609) Περί καθορισμού των ορίων της περιοχής αρμοδιότητος του Οργανισμού Αστικών Συγκοινωνιών. Έχοντας υπόψη το άρθρ. 2 του Νόμ. 588/77 «περί οργανώσεως των Αστικών Συγκοινωνιών Πρωτευούσης και άλλων τινών διατάξεων, αποφασίζουμε: 1.Καθορίζουμε σαν περιοχή αρμοδιότητας του Οργανισμού Αστικών Συγκοινωνιών (Ο.Α.Σ.) την περιοχή, η οποία περιλαμβάνει τους Δήμους και τις Κοινότητες που εξυπηρετούνται εκάστοτε από τις συγκοινωνιακές γραμμές των φορέων «Επιχείρησις Αστικών Συγκοινωνιών» (Ε.Α.Σ.), «Ηλεκτροκίνητα Λεωφορεία Περιοχής Αθηνών-Πειραιώς» (Η.Λ.Π.Α.Π.) και «Ηλεκτρικοί Σιδηρόδρομοι Αθηνών-Πειραιώς (Η.Σ.Α.Π.). 2.Ομοίως καθορίζουμε σαν περιοχή αρμοδιότητος του ιδίου Οργανισμού, επί θεμάτων επιβατηγών Δ.Χ. αυτοκινήτων, την περιλαμβανομένην εντός κύκλου ακτίνος 20 χιλιομέτρων από την πλατείαν Ομονοίας. 